கேள்வி: பாக்கித்தானின் தெகரிக்கு-இ-தாலிபான் பற்றி நீங்கள் என்ன அறிந்துள்ளீர்கள்?
பதில்: பாக்கித்தானிய டெகரிக் இ தாலிபான்  (''Tehrik-i-Taliban Pakistan'', the TTP) (உருது: ; ''பாக்கித்தானின் மாணவர் இயக்கம்''), பரவலாக பாக்கித்தானிய தாலிபான், என்பது பாக்கித்தான் ஆப்கானித்தான் எல்லையோரமாக அமைந்துள்ள நடுவண் நிர்வாகத்தில் பழங்குடிப் பகுதிகள் இயங்கும் பழமைவாத இசுலாமியக் கொள்கைகளை உடைய பல்வேறு தீவிரவாதக் குழுக்களின் குடை அமைப்பாகும். திசம்பர் 2007இல் ஏறத்தாழ 13 குழுக்கள் பைதுல்லா மெகசூத்தின் தலைமையில் ஒன்றுபட்டு பாக்கித்தானிய டெகரிக் இ தாலிபானை உருவாக்கினர். இந்த இயக்கத்தின் குறிக்கோள்களில் பாக்கித்தானிய அரசாண்மைக்கு எதிர்ப்பு, இஸ்லாமியச் சட்ட முறைமையை அவர்களது புரிதலின்படி கட்டாயமாகச் செயல்படுத்துவது மற்றும் ஆப்கானித்தானில் வட அத்திலாந்திய ஒப்பந்த அமைப்பு படைகளுடனானப் போருக்குத் துணை புரிதல் முதன்மையாக உள்ளன. பாக்கித்தானிய தாலிபான்கள் ஆப்கானித்தானிய தாலிபான்களுடன் நேரடியாக இணைந்திருக்கவில்லை. இரண்டுமே தங்களது வரலாறு, நோக்கங்கள் மற்றும் விருப்பங்களில் நிறைய வேறுபட்டுள்ளன. இருப்பினும் இசுலாமிய முறைமைகளைக் குறித்தான புரிதல்களில் ஒன்றுபடுகின்றனர். மேலும் இரு இயக்கங்களிலும் பெரும்பான்மையோர் பஷ்தூன் மக்கள் ஆவர். பாக்கித்தான் அரசின் ஆதரவுடன் பன்னாட்டு படைகளுடனும் ஆப்கானியப் படைகளுடனும் போர் புரிவதாக நம்பப்படும் ஆப்கானிய தாலிபான் பாக்கித்தானைத் தாக்குவதில்லை என முடிவாக உள்ளது. ஆனால் பாக்கித்தானிய தாலிபானோ பாக்கித்தானிய அரசுக்கு எதிராகப் போராடுகிறது.
கேள்வி: பாக்கித்தானின் தெகரிக்கு-இ-தாலிபான் - தாக்குதல்கள் பற்றி நீங்கள் என்ன அறிந்துள்ளீர்கள்?
பதில்: * 2014 ஜின்னா பன்னாட்டு வானூர்தி நிலையத் தாக்குதல் நிகழ்வுக்கு பாக்கித்தானின் டெகரிக்-இ-தாலிபான் அமைப்பு பொறுப்பேற்றுக் கொண்டுள்ளது. * பாக்கித்தான் பெஷாவர் நகரில் நடந்த தாக்குதலுக்கு பாக்கித்தானின் டெகரிக்-இ-தாலிபான் அமைப்பு பொறுப்பேற்றுக் கொண்டுள்ளது.http://www.dawn.com/news/1133796/ttp-claims-peshawar-attack-targeting-senior-army-officer * 2015 பெசாவர் பள்ளிவாசல் தாக்குதல் நிகழ்வுக்கு பாக்கித்தானின் டெகரிக்-இ-தாலிபான் அமைப்பு பொறுப்பேற்றுக் கொண்டுள்ளது.http://www.dawn.com/news/1163374/20-killed-as-taliban-storm-peshawar-imambargah